CELEX: 62009TN0358
Language: lv
Date: 2009-09-16 00:00:00
Title: Lieta T-358/09: Prasība, kas celta 2009. gada 16. septembrī — Sociedad Agricola Requingua/ITSB — Consejo Regulador de la Denominación de Origen Toro ( TORO DE PIEDRA )

7.11.2009   
            
            
               LV
            
            
               Eiropas Savienības Oficiālais Vēstnesis
            
            
               C 267/79
            
         Prasība, kas celta 2009. gada 16. septembrī — Sociedad Agricola Requingua/ITSB — Consejo Regulador de la Denominación de Origen Toro (“TORO DE PIEDRA”)
   (lieta T-358/09)
   2009/C 267/141
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja:
      Sociedad Agricola Requingua Ltda, Santiago (Čīle) (pārstāvis — E. Vorbuchner, lawyer)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece:
      Consejo Regulador de la Denominación de Origen Toro, Toro (Spānija)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2009. gada 18. jūnija lēmumu lietā R 1117/2008-2;
            
         
               —
            
            
               piespriest atbildētājam atlīdzināt visus tiesāšanās izdevumus, proti, izdevumus, kas radušies iebildumu procesā, izdevumus, kas radušies procesā Apelāciju padomē, un izdevumus, kas radušies šajā tiesvedībā; un
            
         
               —
            
            
               piespriest otrai procesa Apelāciju padomē dalībniecei segt savus tiesāšanās izdevumus pašai.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “TORO DE PIEDRA” attiecībā uz precēm, kas ietilpst 33. klasē
   
      Iebildumu procesā pretstatītās preču zīmes vai apzīmējuma īpašniece: otra procesa Apelāciju padomē dalībniece
   
      Pretstatītā preču zīme vai apzīmējums: Kopienas preču zīmes reģistrācija grafiskai preču zīmei “D. ORIGEN TORO” attiecībā uz precēm, kas ietilpst 33. klasē; Spānijas preču zīmes reģistrācija grafiskai preču zīmei “Denominación de Origen TORO” attiecībā uz precēm, kas ietilpst 33. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkta pārkāpums, jo Apelāciju padome kļūdaini nolēma, ka pastāvēja attiecīgo preču zīmju sajaukšanas iespēja; Padomes Regulas Nr. 207/2009 75. panta 2. punkta un tiesību tikt uzklausītam pārkāpums, jo Apelāciju padome neesot uzklausījusi visnesenākos prasītājas apsvērumus; pienākuma norādīt pamatojumu atbilstoši Padomes Regulas Nr. 207/2009 75. panta 1. punktam pārkāpums, jo Apelāciju padome neesot pamatojusi, kādēļ tā neņēma vērā prasītājas visnesenākos apsvērumus.